钦定古今图书集成/明伦汇编/氏族典/第067卷 > 朱宣
## 钦定古今图书集成/明伦汇编/氏族典/第067卷 > 朱宣

按《五代史朱宣传》：“宣，宋州下邑人也。少从其父贩盐
为盗，父抵法死，宣乃去，事青州节度使王敬武为军
校，敬武以隶其将曹全晟。中和二年，晟入关，破黄巢，
还过郓州。郓州节度使薛宗卒，全晟遂据郓州。宣以
战功为郓州马步军都指挥使。已而全晟死，军中推
宣为留后，唐僖宗即拜宣天平军节度使。梁太祖镇”
宣武，以兄事宣。太祖已袭取滑州，稍欲并吞诸镇，乃
驰檄兖、郓，言“宣多诱宣武军卒亡以东。”乃发兵收亡
卒，因攻之，遂为敌国。乾宁四年，宣败走中都，为葛从
周所执，斩于汴桥下。